**Likumprojekta ”Grozījumi Energoefektivitātes likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir novērst konstatētās problēmas, piemērojot Energoefektivitātes likuma (turpmāk – Likums) normas attiecībā uz obligāto energoauditu veikšanu vai sertificētas energopārvaldības sistēmas ieviešanu lielajiem uzņēmumiem un lielajiem elektroenerģijas patērētājiem, kā arī nodrošināt Likumā ietverto prasību ievērošanu, paredzot administratīvo atbildību lielajiem uzņēmumiem, energoefektivitātes pienākuma shēmas atbildīgajām pusēm un elektroenerģijas, gāzes un siltumenerģijas tirgotājiem. Likumprojekta spēkā stāšanās laiks plānots 2019.gada otrajā pusē. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 12.jūnija sēdes protokollēmuma (prot.Nr.28, 1.§.) 2.punkts, kas paredz pienākumu Ekonomikas ministrijai (turpmāk – EM) izvērtēt nepieciešamību savstarpēji saskaņot Energoefektivitātes likuma (turpmāk – Likums) un Ēku energoefektivitātes likuma tiesību normas, novēršot to iespējamās kolīzijas, un ekonomikas ministram līdz 2019.gada 1.septembrim iesniegt Ministru kabinetā attiecīgus tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums stājās spēkā 2016.gada 29.martā. Likuma normu piemērošanas laikā ir konstatēti vairāki problēmjautājumi un neprecizitātes, kuru atrisināšanai ir nepieciešami Likuma grozījumi. Likuma 17.pants, kas paredz Latvijas Administratīvo pārkāpumu kodeksā noteikt administratīvo atbildību, vairs neatbilst reālajai situācijai, jo 2020.gada 1.janvārī stāsies spēkā Administratīvās atbildības likums.Likumprojekts “Grozījumi Energoefektivitātes likumā” (turpmāk – Likumprojekts) veicinās Likuma 6., 10. 12. un 16.pantā noteikto pasākumu ieviešanu, kas ir nepieciešami, lai izpildītu valsts saistības (obligāto energoefektivitātes mērķi) – līdz 2020.gadam nodrošināt kumulatīvu gala enerģijas ietaupījumu 9896 GWh apjomā.Likumprojekta mērķis ir novērst Likuma normu piemērošanas procesā konstatētās problēmas, kā arī nodrošināt Likumā prasības attiecībā uz administratīvās atbildības noteikšanu un ieviešanu.Likumprojektā ir iekļauta prasība atbildīgajai ministrijai katru gadu publicēt tiešās pārvaldes iestāžu īpašumā un lietojumā esošo ēku sarakstu, kuru apkurināmā platība ir 250 m2 un lielāka, un kuras uz katra gada 1.janvāri neatbilst minimālajām energoefektivitātes prasībām, kas noteiktas normatīvajos aktos par ēku energoefektivitāti. Minētā prasība par saraksta izveidošanu un publicēšanu ir noteikta Eiropas Parlamenta un Padomes Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/EK un atceļ Direktīvas 2004/8/EK un 2006/32/EK (turpmāk – Direktīva 2012/27/ES) 5.panta 5.punktā un līdz šim normatīvajos aktos nebija ietverta.Likumprojektā ir iekļauta jauna tiesību norma, kas nosaka, ka atbildīgā ministrija izstrādā un ievieš pasākumus, lai nodrošinātu, ka katru gadu tiek renovēti vismaz 3 procenti no šā panta septītās daļas 5.punktā minētajā sarakstā iekļautajām ēkām. Minētā norma atbilst Direktīvas 2012/27/ES 5.panta prasībām un, lai nodrošinātu, ka katru gadu tiek renovēti vismaz 3 procenti no tiešās pārvaldes iestāžu īpašumā un lietojumā esošo ēku saraksta ēkām, ir pieejama darbības programmas “Izaugsme un nodarbinātība” 4.2.1 specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pieejamais finansējums ir 76 693 686 euro.Pašlaik likumprojekta “Energoefektivitātes likums” anotācijā[[1]](#footnote-1) ir norādīts, ka Direktīvas 2012/27/ES 5.pants pārņemts ar EM mājas lapā publicēto valsts ēku sarakstu un plānošanas dokumentu “Darbības programma Izaugsme un nodarbinātība”, kas paredz veidot valsts ēku renovācijas programmu. Saskaņā ar juristu sniegto skaidrojumu, direktīvas normas var pārņemt tikai ar normatīvajiem aktiem, nevis plānošanas dokumentiem un atsevišķām publikācijām. Tāpēc nepieciešams Likumu papildināt ar atbildīgās ministrijas uzdevumiem, kas nodrošinātu Direktīvas 2012/27/ES 5.pantā noteikto pienākumu noteikšanu normatīvajā aktā.Likuma 5.panta sestajā daļā šobrīd ir noteikts, ka pašvaldībām, kuru pienākums atbilstoši Likuma noteikumiem ir ieviest energopārvaldības sistēmu un kuras šo pienākumu ir izpildījušas, palielina atbilstoši kvalitātes vērtēšanas kritērijiem maksimāli iegūstamo punktu skaitu. Tā kā Latvijā ir vairākas pašvaldības, kas energopārvaldības sistēmu ir ieviesušas brīvprātīgi, tad, lai veicinātu energopārvaldības sistēmu brīvprātīgu ieviešanu, Likumprojektā ir iekļauta norma, ka visām pašvaldībām, kuras ir ieviesušas energopārvaldību palielina atbilstoši kvalitātes vērtēšanas kritērijiem maksimāli iegūstamo punktu skaitu, ievērojot kārtību, kādu nosaka normatīvais akts par attiecīgā finansējuma piešķiršanu.Likumprojektā ir iekļauts priekšlikums 10.panta otro daļu papildināt ar nosacījumu lielo uzņēmumu izslēgšanai no lielo uzņēmumu saraksta, kas līdz šim Likumā nebija iekļauts. Uzņēmums tiek izslēgts no lielo uzņēmumu saraksta gadījumā, ja tas neatbilst lielā uzņēmuma kritērijiem divos pārskata periodos pēc kārtas. Minētā norma ir saskaņota ar Likuma 10.panta otrajā daļā iekļauto nosacījumu, ka uzņēmums tiek iekļauts lielo uzņēmumu sarakstā, ja tas divos pārskata periodos pēc kārtas atbilst lielā uzņēmuma kritērijiem.Saistībā ar grozījumu pieņemšanu Ministru kabineta noteikumos Nr.487 ”Uzņēmumu energoaudita noteikumi”, Ministru kabineta 2018.gada 12.jūnija sēdes protokollēmuma (prot.Nr.28, 1.§.) 2.punktā tika noteikts, ka EM ir jāizvērtē nepieciešamību savstarpēji saskaņot Likuma un Ēku energoefektivitātes likuma normas, novēršot to iespējamās kolīzijas, un ekonomikas ministram līdz 2019.gada 1.septembrim iesniegt Ministru kabinetā attiecīgus tiesību aktu projektus, Likuma 10.pants ir papildināts ar jaunu daļu, kurā norādīts, kuros gadījumos energoauditu lielajos uzņēmumos ir tiesīgs veikt neatkarīgs eksperts ēku energoefektivitātes jomā.Praksē vairākkārtīgi no lielo uzņēmumu puses ir izskanējis jautājums par to, līdz kādam termiņam ir jāveic otrs obligātais energoaudits, jo Likumā tāds nav noteikts. Likumprojektā iekļautā norma pilnībā atbilst Direktīvas 2012/27/ES 8.panta 4.punktā noteiktajam, ka nākamais energoaudits ir jāveic ik pēc četriem gadiem pēc dienas, kad veikts iepriekšējais energoaudits.Likumā nav noteikts ziņošanas pienākuma par iegūtajiem enerģijas ietaupījumiem ilgums nedz lielajiem uzņēmumiem, nedz lielajiem elektroenerģijas patērētājiem. Likumprojektā ziņošanas pienākuma ilgums abos minētajos gadījumos ir noteikts četru gadu garumā, kas atbilst intervālam starp diviem energoauditiem vai arī visu sertificētas energopārvaldības sistēmas darbības laiku, ņemot vēra, ka sertificētas energopārvaldības sistēmas sertificēšanas prasībās ir noteikts katru gadu sagatavot enerģijas ietaupījumu pārskatu.Kopumā 727 lielie uzņēmumi un lielie elektroenerģijas patērētāji ir iesnieguši EM pirmos obligātos energoauditus vai ziņojuši par sertificētas energopārvaldības sistēmas ieviešanu. Vairākos gadījumos uzņēmumu energoauditori ir norādījuši, ka objektīvu apstākļu dēļ (piemēram, nesen veikta ražošanas ēkas renovācija vai nomainītas enerģiju patērējošas ražošanas iekārtas vai to daļas, nomainīts uzņēmuma autoparks) energoaudita pārskatos ir iespējams identificēt tikai vienu vai divus energoefektivitātes uzlabošanas pasākumus ar ekonomisko atdevi vai lielu novērtēto enerģijas ietaupījumu. Lai ņemtu vērā esošo situāciju, Likumprojektā ir iekļauta norma, kas nosaka, ka minētajā gadījumā uzņēmumam ir jāievieš visus uzņēmumu energoauditora ieteiktos energoefektivitātes uzlabošanas pasākumus.Saistībā ar obligāto energoauditu veikšanas pienākumu, EM ir saņēmusi jautājumus gan no lielajiem uzņēmumiem, gan lielajiem elektroenerģijas patērētājiem, kuri plāno vai jau ir uzsākuši ražošanas vai pakalpojumu sniegšanas ēku rekonstrukciju vai veco ēku nojaukšanu un jaunu būvēšanu. Šajos gadījumos veikt energoauditu rekonstruējamā vai nojaucamā ēkā ir nepamatoti. Likumprojektā ir iekļauta jauna tiesību norma par to kā, ņemot vērā normatīvo aktu prasības ēku energoefektivitātes aprēķina metodes un ēku energosertifikācijas jomā, uzņēmumam rīkoties minētajos gadījumos.Likuma 12.pantā ir noteikts, ka lielais elektroenerģijas patērētājs ir komersants, kura ikgadējais (kalendārā gada) elektroenerģijas patēriņš pārsniedz 500 MWh un sistēmas operatoram ir pienākums katru gadu nodrošināt atbildīgo ministriju ar lielā elektroenerģijas patērētāja statusam atbilstošu komersantu ikgadējiem elektroenerģijas galapatēriņa datiem. EM ir saņēmusi A/S “Sadales tīkls” informāciju par lielajiem elektroenerģijas patērētājiem par 2016. un 2017.gadu. Tomēr, kā norādīts A/S “Sadales tīkls” 2017.gada 6.decembra vēstulē Nr.30VD00-11/5198 “Slēdzot sistēmas pakalpojumu līgumu ar lietotāju, AS “Sadales tīkls” darbojas normatīvo aktu noteiktajās robežās, tas nozīmē, ka par lietotāju tiek iegūta tikai tā informācija, kas nepieciešama sistēmas pakalpojumu līguma noslēgšanai un sistēmas pakalpojumu un citu pakalpojumu sniegšanai [..]. A/S “Sadales tīkls” kā sistēmas operators ir atbildīgs par elektroenerģijas piegādi lietotājam līdz elektroietaišu piederības robežai. Uz elektroietaišu piederības robežas ir uzstādīts sistēmas operatora reģistrēts elektroenerģijas komercuzskaites mēraparāts, kurš ir mērīšanas līdzeklis vai mērīšanas līdzekļu sistēma elektroenerģijas daudzuma un sistēmas pakalpojumu uzskaitei norēķinu vajadzībām, kā arī elektriskās slodzes lieluma fiksēšanai tirdzniecības intervālā. Sistēmas operatoram ir pienākums uzskaitīt lietotāju elektroenerģijas patēriņu un slodzes profilu atbilstoši tām tehniskajām iespējām, ko nodrošina lietotājam uzstādītais komercuzskaites mēraparāts. Pamatojoties uz minēto, AS “Sadales tīkls” var sniegt tikai augstāk minēto uzskaitīto informāciju (par lietotāja elektroenerģijas patēriņu un slodzes profilu, kurš uzskaitīts ar elektroenerģijas komercuzskaites mēraparātu), bet nevar sniegt informāciju par elektroenerģijas lietošanu aiz tā elektroietaišu piederības robežām.”Līdz ar to ir grūti, dažos gadījumos pat neiespējami, identificēt elektroenerģijas apakšlietotājus. Ņemot vērā reālo situāciju, kā arī, lai nepaaugstinātu administratīvo slogu, Likumprojektā ir noteiktas divas izņēmumu grupas no lielo elektroenerģijas patērētāju saraksta:1) sadales sistēmas operatori, kuri ir saņēmuši licenci elektroenerģijas sadalei Sabiedrisko pakalpojumu regulēšanas komisijā un ir iekļauti sadales sistēmas operatoru licenču sarakstā;2) dzīvojamo namu pārvaldnieki, kuri ir reģistrējušies Būvniecības informācijas sistēmas Dzīvojamo māju pārvaldnieku reģistrā.Pārējiem lielajiem elektroenerģijas patērētājiem, kuri ir noslēguši pakalpojumu līgumu ar AS “Sadales tīkls” vai citu sadales operatoru, atbilstoši Ministru kabineta 2017.gada 11.aprīļa noteikumu Nr.202 “Noteikumi par energoefektivitātes nodevas apmēru un tās aprēķināšanas, piemērošanas, maksāšanas un kontroles kārtību” 4.punkta prasībām līdz kārtējā gada 31.janvārim ir jāiesniedz EM energoauditora apstiprināta elektroenerģijas bilance, kas parāda apakšlietotājiem nodotās elektroenerģijas patēriņu. Līdz ar minētās bilances iesniegšanu, EM ir iespējams pārliecināties par apakšlietotājiem nodotās elektroenerģijas apjomu.Likuma pārejas noteikumu 10.punktā ir noteikts termiņš, līdz kuram lielajam elektroenerģijas patērētājam, pēc 2016.gada datiem, bija jāievieš sertificēta energopārvaldības sistēma, bet nebija noteikts termiņš tiem lielajiem elektroenerģijas patērētājiem, kuri par tādiem kļuva, sākot no 2017.gada. Ar Likumprojektu ir paredzēts papildināt Likumu ar 12.panta piekto daļu, kas nosaka, ka komersants līdz nākamā gada 1.decembrim no dienas, kad tas kļuvis par lielo elektroenerģijas patērētāju saskaņā ar šā panta pirmo daļu, veic pirmo energoauditu un pēc tam regulāri nodrošina kārtējo energoauditu četru gadu laikā pēc dienas, kad apstiprināts iepriekšējais uzņēmuma energoaudita pārskats.Likumā nav noteikts, cik ilgi saglabājas ziņošanas pienākums lielajam elektroenerģijas patērētājam gadījumā, ja tas ir zaudējis lielā elektroenerģijas patērētāja statusu. Tā kā EM valsts energoefektivitātes mērķu sasniegšanas aprēķināšanai ir būtiski iegūt ikgadēju informāciju par iegūtajiem enerģijas ietaupījumiem, Likumprojektā ir noteikts, ka ziņošanas pienākums un termiņš (4.gadi) komersantam saglabājas arī gadījumā, ja komersants ir zaudējis lielā elektroenerģijas patērētāja statusu. Likumā nav noteikta norma par to, kā jārīkojas gadījumā, ja lielais elektroenerģijas patērētājs kādā no gadiem ir zaudējis savu statusu, bet tad atkal to atguvis. Likumprojektā ir iekļauta jauna norma, kas nosaka, kā lielajam elektroenerģijas patērētājam ir jārīkojas minētajā gadījumā. Jaunā norma neuzliek uzņēmumiem papildu administratīvo slogu.Likumā nav noteikts deleģējums Ministru kabinetam noteikt kārtību, kādā uzņēmums sniedz atbildīgajai ministrijai uzņēmuma elektroenerģijas patēriņa bilanci, nav precīzi noteikts, par kāda gada elektroenerģijas patēriņu ir jāmaksā energoefektivitātes nodeva, kā arī nav noteikts, kā uzņēmumam rīkoties gadījumā, ja tas ir vai nav nomaksājis energoefektivitātes nodevu. Līdz ar to Likumprojektā ir iekļautas jaunas normas, kas nosaka, ka energoefektivitātes nodevas nomaksāšana neatbrīvo lielo elektroenerģijas patērētāju no Likuma 10.panta piektajā, sestajā un septītajā daļā, kā arī 12.panta otrajā un piektajā daļā noteikto pienākumu pildīšanas. Praksē konstatēts, ka Likumā ietvertās normas attiecībā uz energoefektivitātes monitoringa sistēmas darbību nav pilnīgas. Tā kā pašreizējā monitoringa sistēmā iztrūkst pienākums sistēmas ietvaros aprēķināt iegūtos enerģijas ietaupījumus, ar likumprojektu ir paredzēts papildināt Likuma 15.panta otro daļu ar pienākumu energoefektivitātes monitoringa sistēmas ietvaros veikt minētos aprēķinus.Likumprojektā ir paredzēts papildināt Likumu ar deleģējumu Ministru kabinetam noteikt kārtību, kādā atbildīgā iestāde apkopo saņemto informāciju par atsevišķiem energoefektivitātes uzlabošanas projektiem un informē atbildīgo ministriju. Minētā norma iekļauta atbilstoši Tieslietu ministrijas 2016.gada 30.jūnija atzinumā Nr.1-9.1/798 par Energoefektivitātes monitoringa un piemērojamo energopārvaldības sistēmas standartu norādītajam, ka Likums nesatur pilnvarojumu Ministru kabinetam izdot attiecīga satura noteikumus.Likuma 17.pantā ir noteikta administratīvā atbildība par šā likuma pārkāpumiem, kas paredzēja, ka par Likuma 6.panta piektās daļas, 10.panta.piektās daļas, kā arī 16.panta pirmās daļas prasību neizpildi attiecīgās personas saucamas pie Latvijas Administratīvo pārkāpumu kodeksā noteiktās atbildības. Likumā minētā norma ir iekļauta atbilstoši Direktīvas 2012/27/ES 13.panta prasībām, kas nosaka, ka dalībvalstis paredz noteikumus par sankcijām un veic nepieciešamos pasākumus, lai nodrošinātu to piemērošanu. Paredzētām sankcijām jābūt efektīvām, samērīgām un preventīvām. Tā kā minētā Likuma 17.panta norma nav ieviesta, tad pašreiz EM nav iespējams uzlikt administratīvo sodu energoefektivitātes pienākuma shēmas (EPS) atbildīgajām pusēm kuras, atbilstoši Likuma 6.panta piektās daļas un Ministru kabineta 2017.gada 25.aprīļa noteikumu Nr.226 “Energoefektivitātes pienākuma shēmas noteikumi” (turpmāk – Noteikumi Nr.226) 14.punkta prasībām, nav ziņojušas par iegūto enerģijas ietaupījumu. Līdz ar to var netikt pilnībā saņemta un uzkrāta informācija par EPS atbildīgo pušu veiktajiem energoefektivitātes pasākumiem un iegūtajiem enerģijas ietaupījumiem un līdz ar to apdraudēta Latvijai obligātā gala enerģijas ietaupījuma kumulatīvā mērķa 0,850 Mtoe (9896 GWh) sasniegšana. EM šobrīd nav pieejamas soda sankcijas ziņošanas pienākumu neizpildījušo EPS atbildīgo pušu administratīvai sodīšanai. Tā kā 2018.gada 25.oktobrī ir pieņemts Administratīvās atbildības likums, kas stāsies spēkā 2020.gada 1.janvārī, tad Likumprojektā ir iekļauta jauna VI.nodaļa “Atbildība par prasību neievērošanu”. Minētā nodaļa ietver četrus pantus, kas nosaka EPS atbildīgās puses atbildību, lielā uzņēmuma, kā arī elektroenerģijas, gāzes un siltumenerģijas tirgotāja atbildību par Likuma 6.panta piektās daļas, 10.panta piektās daļas, kā arī 16.panta pirmās daļas prasību neizpildi. Visos gadījumos kā sankcija ir noteikts naudas sods. Atbilstoši Administratīvās atbildības likuma 16.panta otrajai daļai, viena naudas soda vienība ir pieci *euro* un atbilstoši ceturtajai daļai maksimālais naudas sods fiziskajām personām ir 4000 naudas soda vienību (*20 000 euro*).**Naudas sods EPS atbildīgajai pusei** par Likuma 6.panta piektās daļas prasību nepildīšanu ir noteikts četri tūkstoši naudas soda vienības (20 000 *euro*). Lai sods būtu samērīgs ar ieguvumu, kādu komersants varētu gūt vai ir ieguvis, neievērojot Likuma prasības, naudas soda apmērs ir saistīts ar Ministru kabineta 2017.gada 25.aprīļa noteikumu Nr.221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” 2.punktu, kurā noteikts, ka iemaksas valsts energoefektivitātes fondā ir 70 *euro* par megavatstundu.Maksimālais naudas sods var būt ne vairāk kā četri tūkstoši naudas sodu vienību (*20 000 euro)*. Noteiktā naudas soda mērķis ir būt preventīvam līdzeklim, lai motivētu EPS atbildīgās puses katru gadu iegūt enerģijas ietaupījumus un Likumā noteiktos termiņos par tiem ziņot atbildīgajai ministrijai. Atbilstoši Noteikumiem Nr.226, EPS atbildīgās puses ir elektroenerģijas tirgotāji, kuru pārdotais elektroenerģijas apjoms ir lielāks par 10 GWh un atbilstoši pieejamai informācijai, EPS atbildīgās puses kritērijiem atbilst 13 elektroenerģijas tirgotāji.**Naudas sods lielajam uzņēmumam** par likuma obligātā energoaudita neveikšanu vai sertificētas energopārvaldības sistēmas neieviešanu vai vides pārvaldības sistēmas nepapildināšanu ar enerģētikas datiem likumā noteiktā termiņā, ir noteikts četri tūkstoši (20 000 *euro*) naudas soda vienību apmērā. Naudas soda apmērs lielajam uzņēmumam ir saistīts ar līdz šim nomaksātās energoefektivitātes nodevas vidējo apmēru 37,8 tūkst. *euro.* Noteiktā naudas soda mērķis ir būt preventīvam līdzeklim, lai motivētu lielos uzņēmumus Likumā noteiktajos termiņos veikt obligātos, regulāros uzņēmuma energoauditus. Likumprojektā iekļauta norma, kas nosaka, ka lielajam uzņēmuma, kas vienlaicīgi ir arī lielais elektroenerģijas patērētājs un tam ir piemērota energoefektivitātes nodeva, nevar uzlikt naudas sodu par Likuma 10.panta piektās daļas prasību nepildīšanu. 2016.gadā lielo uzņēmumu sarakstā bija 228 komersanti, un par obligātā energoaudita veikšanu līdz 2018.gada 20.novembrim ir ziņojuši 199 lielie uzņēmumi. Atbilstoši EM pieņemtajiem lēmumiem, 5 lielie uzņēmumi, kas vienlaicīgi ir arī lielie elektroenerģijas patērētāji un nav izpildījuši Likumā noteiktās prasības, ir nomaksājuši energoefektivitātes nodevu. Vidējais nomaksātās nodevas apmērs vienam uzņēmumam ir 37,8 tūkst. *euro*. **Naudas sods elektroenerģijas, gāzes un siltumenerģijas tirgotājiem** par atsevišķas samaksas pieprasīšanu no galalietotājiem par rēķinu vai rēķinu informāciju, kā arī pieeju galalietotāja enerģijas patēriņa datiem, ir noteikts četri tūkstoši (20 000 *euro*) naudas soda vienības.Noteiktā naudas soda mērķis ir būt preventīvam līdzeklim, lai atturētu elektroenerģijas, gāzes un siltumenerģijas tirgotājusno atsevišķas samaksas pieprasīšanas no galalietotājiem par rēķinu vai rēķinu informāciju, kā arī par pieeju galalietotāja enerģijas patēriņa datiem. Pašlaik sabiedrisko pakalpojumu regulēšanas komisijā ir reģistrēti 28 gāzes, 78 elektroenerģijas un 79 siltumenerģijas tirgotāji, uz kuriem attiecas Likuma 16.panta pirmajā daļā noteiktais aizliegums par atsevišķas samaksas pieprasīšanu no galalietotāja par iespēju saņemt rēķinu, rēķinu informāciju un pieeju galalietotāja enerģijas patēriņa datiem. |
| 3. | Projekta izstrādē iesaistītās institūcijas | EM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | EPS atbildīgās puses, lielie uzņēmumi, elektroenerģijas, gāzes un siltumenerģijas tirgotāji |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam prognozējama pozitīva ietekme uz tautsaimniecību. Likumprojektā ietvertās normas sakārtos līdz šim strīdīgās vai neskaidrās Likuma normas. Likumprojektā ietvertā administratīvā atbildība ir samērīga, efektīva un preventīva un kopumā veicinās valsts obligātā gala enerģijas ietaupījuma mērķa sasniegšanu. Likumprojektā noteiktās normas ietekmēs tās EPS atbildīgās puses, lielos uzņēmumus un elektroenerģijas, gāzes un siltumenerģijas tirgotājus, kuri nepilda Likuma 17.panta prasības. Administratīvā sloga palielināšanās ir iespējama komersantam gadījumos, ja tam nav iespējams vai tas nevēlas izpildīt Likumā noteiktos pienākumus.  |
| 3. | Administratīvo izmaksu monetārs novērtējums | Administratīvo izmaksu novērtējumā iekļauts aprēķins par Likumprojektā minētā naudas soda piemērošanas administrēšanas izmaksām.C = (f x l) x (n x b), kur**C** – naudas soda piemērošanas administrēšanas izmaksas;**f** – stundas samaksas likme sabiedriskajā sektorā – aprēķināta, dalot vidējo mēneša algu sabiedriskajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2017. gadā tā bija 951,00 *euro* mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = **5,94 *euro* stundā**;**l** – laika patēriņš, kas nepieciešams, lai administrētu naudas soda noteikšanu vienam komersantam – **24 stundas**;**n** – komersantu skaits, uz ko attiecas projektā paredzētās prasības – **50 komersanti** (pieņēmums, ka lielākā daļa komersantu izpildīs Likumā noteiktās prasības);**b** – naudas soda piemērošanas biežums – **1 reizi** Aprēķins: **C = (5,94x 24) x (50x 1) = 7 128 *euro*** |
| 4. | Atbilstības izmaksu monetārs novērtējums |  Atbilstības izmaksas ir līdzvērtīgas administratīvajām izmaksām, kas tiek rēķinātas pēc anotācijas II. sadaļas 3. punktā minētās formulas, tomēr precīzu novērtējumu ir iespējams veikt tikai brīdī, kad ir skaidrs komersantu skaits, kam tiks piemērots naudas sods. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts ietekmē valsts budžeta ieņēmumu daļu. Taču šobrīd precīza ietekme uz valsts budžetu nav nosakāma, jo līdz šim naudas sods nav piemērots. Atbilstoši Likuma regulējumam naudas sods būs maksājama tikai tad, ja komersants nav izpildījis normatīvajos aktos noteiktās prasības. Tādējādi šobrīd nav precīzi prognozējams komersantu skaits, kuram būtu nosakāms naudas sods. Naudas soda ieņēmumu apjoms ir atkarīgs no komersantu skaita un tā pieaugums vai samazinājums nav prognozējams, jo tas ir saistīts ar komersantu spējām nodrošināt Likumā noteikto prasību izpildi.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Naudas soda administrēšanai nepieciešama viena jurista amata vieta  |
| 8. Cita informācija | Valsts budžetam var rasties ieņēmumi no uzliktajiem naudas sodiem, kuru apjomu pašlaik nav iespējams aprēķināt. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām**

|  |
| --- |
|  |
| 1. | Saistības pret Eiropas Savienību | Likumprojekta nepieciešamību nosaka Direktīvas 2012/27/ES 28. panta 1. punkts, kurā paredzēts, ka normatīvajiem un administratīvajiem aktiem, kas vajadzīgi, lai izpildītu Direktīvas 2012/27/ES prasības, jāstājas spēkā līdz 2014. gada 5. jūnijam. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/27/ES 5.panta 5.punkts  | Likuma 4.panta septītās daļas 5.punkts | Pārņemts pilnībā | Neparedz stingrākas prasības |
| Direktīvas 2012/27/ES 13.pants | Likuma 17.-20.pants | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektu plānots ievietot sabiedriskajai apspriešanai EM tīmekļvietnē. |
| 2. | Sabiedrības līdzdalība projekta izstrādē | Sabiedrība varēs iepazīties ar Likumprojektu EM mājaslapā un izteikt par to viedokli. |
| 3. | Sabiedrības līdzdalības rezultāti | Informācija tiks papildināta, atkarībā no saņemtajiem viedokļiem, priekšlikumiem, atzinumiem un iebildumiem |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Likumprojektā noteikto administratīvo pienākumu izpildei nepieciešama viena papildu štata vieta. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

valsts sekretārs Ē. Eglītis

Ozoliņa 67013175

inguna.ozolina@em.gov.lv

1. <http://titania.saeima.lv/LIVS12/SaeimaLIVS12.nsf/0/99E6F4CEACA1C03BC2257E51002559FC?OpenDocument> [↑](#footnote-ref-1)